जोंनि थाखोनि गेजेराव बेनो बइनिख्रुइबो साबसिन हामसिन नम्बर लानानै आनजाद आव उथ्रिबोबाय थाग्रामोन। साफ्रोमबो फोरोंगिरिफोरा बेखौ सिनायनो आरो जोबोद अनोमोन। जोंहा थाखो जि (X) याव मोनफैबाय मेट्रिक आनजाराव जिरायबाय रिजालनि सम फैबाय। जोंना बेरायनाया बारा बेनिखायनो आंहा थामथि थाखोआवसो फास जाबाय। ओरैहाय जोंनि फरायसालियाव सनास्रियानो बांसिन नम्बर लाना आरो मोन्थाम आयदायाव लेटार लाना 75% जौखौन्दोआव उथ्रिसार जानो हादों। सेथि थाखोआव उथ्रिसारनो हानायनि थाखाय बिफा थेबगांआ जोबोद खुसि। सोरबा फिसाजोनि रिजालखौ सोंगौबा नाङा-फाङा गामिनि लामाथिं थाबयला बायबाय थादों आरो गामि नाङैनो मिसतिनि सायाव मिसति जाहोदों आरो फिसाजोनि मुंआव फिना दोनखानाय बोरमा खासिखौबो सिथारना जाहोदों। गामिनि बयबो मानसिफोराबो जाफैदों। जेब्ला जाखां-लोंखां गामिनि बोराय बुरि इसे गिदिर गोलाव लेखा गोरों मानसिफोरखौ थांनोसै समाव सनास्रिया खुलुमस्रां हरनायाव बुंदों आरो बोर होबोदों- लेखा-फरा मोजाङै रोंनानै जोंनि गेजेराव सासे गिदिर गोलाव मानसि जानो हाथों।